Решение на Общия съд от 25 април 2012 г. - Brainlab/СХВП (BrainLAB)
(Дело T-326/11)
(Марка на Общността - Словна марка на Общността "BrainLAB" - Липса на искане за подновяване на регистрацията на марката - Заличаване на марката с изтичането на срока на регистрацията - Молба за restitutio in integrum - Член 81 от Регламент (ЕО) № 207/2009)
Език на производството: немски
Страни
Жалбоподател: Brainlab AG (Фелдкирхен, Германия) (представител: адв. J. Bauer)
Ответник: Служба за хармонизация във вътрешния пазар (марки, дизайни и модели) (представител: R. Manea)
Предмет
Жалба срещу решението на четвърти апелативен състав на СХВП от 15 април 2011 г. (преписка R 1596/2010-4) по молбата на жалбоподателя за restitutio in integrum и по искането му за подновяване на регистрацията на марката "BrainLAB"
Диспозитив
Отменя решението на четвърти апелативен състав на Службата за хармонизация във вътрешния пазар (марки, дизайни и модели) (СХВП) от 15 април 2011 г. (преписка R 1596/2010-4).
Всяка страна понася направените от нея съдебни разноски.
____________
1 - ОВ C 269, 10.9.2011 г.